
РЕПУБЛИКА БЪЛГАРИЯ
Министерство на  културата


З А П О В Е Д

№  РД 09…….…./……….2021 г.

На основание чл. 13д, ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административно процесуалния кодекс и във връзка с осигуряването на обучението по учебен предмет
У Т В Ъ Р Ж Д А В А М

Учебна програма за специфична професионална и разширена подготовка по учебния предмет   „История на  поп музиката и джаза“, специалност: код 2120303  „Поп и джаз пеенe“ от професия: код 212030 „Музикант-вокалист” от професионално направление: код 212 „Музикални и сценични изкуства” за придобиване на трета степен на професионална квалификация, съгласно приложението.

Учебната програма влиза в сила от учебната 2021/2022 година.

I. ЦЕЛ И ЗАДАЧИ НА ПРОГРАМАТА 

Учебната програма по история на поп музиката и джаза има за цел да                                              разкрие историческите процеси в еволюцията на музикалното мислене и практика. Основната й задача е изучаването на закономерностите и взаимозависимостите в тях. Цел на предмета е разкриването на творческите процеси, породили обособяването на жанра, проследяването на стиловите му разновидности, направления, тенденции. Динамичността на тези процеси и сравнително краткия исторически период, в който поп музиката и джаза се развиват, обуславя разнообразието от задачи, които стоят пред предмета. Творческата индивидуалност на композиторите, ярката персоналност на изпълнителите, социалният феномен на популярността и критериите за достъпност на посланието определят принципите на научно – социологическия методологически подход към историческото развитие на обществото, културата и общественото съзнание.
Предметът третира социокултурната роля на поп музиката и джаза,      глобалния характер на публичното пространство и медийната среда, в която се развиват. Анализира и проследява традициите и иновациите както в световен мащаб, така и специфичното им проявление в отделни региони на света.
Особено значимо място се отделя на историческите корени и развитието на българската поп музика  и българския джаз, на най-ярките им представители.
Обект на изучаване от историческа гледна точка  е и филмовата музика, като специфично направление от поп музиканта, като продължение на класическите традиции на симфонизма  и като самостоятелен съвременен музикален жанр.
В часовете се прослушват музикални творби и изпълнения, с цел да се типизират различните исторически периоди, а така също и да се разграничи  характерната стилистика на отделните жанрове. Желателно е учениците да съумеят да правят паралел с историята на музиката въобще, за да стигнат до извода , че музикалното изкуство се развива при взаимна обусловеност във всеки  отделен жанр, така и във връзка с другите изучавани хуманитарни дисциплини.
Въпреки теоретичната същност на изучавания предмет, с цел по-доброто усвояване на предвидения материал, в часовете е желателно да присъстват и  практически занимания, които да внасят свежест и разнообразие в процеса на преподаване и затвърждаване на знанията. По този начин учениците ще имат мотивацията да придобиват знания, които ще им бъдат от полза в израстването им като бъдещи певци.

II. РАЗПРЕДЕЛЕНИЕ НА УЧЕБНОТО ВРЕМЕ
IX клас:    36 часа годишно  за специфична професионална подготовка и
	       18 часа годишно за разширена подготовка;
X  клас:   36 часа годишно;
XI клас:   72 часа годишно;
XII клас:  58  часа годишно.

Учебната програма влиза в сила от учебната 2021/2022 година за IX клас.
III. УЧЕБНО СЪДЪРЖАНИЕ
Учебното съдържание по история на поп музиката и джаза е структурирано в четири основни  раздела:  „Блус“,  „Джаз“,  „Поп музика“  и  „Рок музика“. За всеки раздел са предвидени препоръчителен брой учебни часове, теми и музикална литература. За четиригодишния период на обучение по този предмет, предвидените часове от 220 часа са групирани както следва: за раздел „Блус“ са 46, за „Джаз“ – 62, „Поп  музика“ – 64  и „Рок музика“ – 48. За втори и трети раздел са предвидени по-голям брой часове, в съответствие с тяхната важност и обема на информацията. Разделът за блуса се изучава в началото, тъй като този музикален стил е в основата на възникналите по-късно като негови разклонения джаз и рок.  Учителят разпределя броя на часовете, предвидени по учебния план и по учебната програма в годишното си разпределение. За постигане  целите на  обучението учебните часове се разпределят  за нови знания, упражнения и проверка на знанията.
	№ по ред
	                    Наименование на раздели и теми
	Брой часове

	
	IX клас
	

	
	Раздел „Блус“ 
	

	I.
	Възникване
	4

	1.
	Историята на новия континент. Европейските завоеватели и тяхната колонизаторска политика. Търговия с роби. Войната за независимост. Войната между Севера и Юга.
	

	2.
	Особености на афроамериканската музика. Ритмика – „off beat“, пентатоника, специфичен  вокален маниер на пеене –„ shout“, блу тонове, респонзорно пеене, импровизационна хетерофония. Практически упражнения за усвояване на особеностите на афроамериканската музика.
	

	3.

	Предшественици на блуса. Трудови песни. Балади. Спиричуъл, религиозни химни  -„ jubilee“, госпел музика.
	

	4.
	Менестрели и рагтайм. Менестрелни трупи, куун – песни. Възникване на пианистичния стил рагтайм. Скот Джоплин.
	

	II.
	СЪЩНОСТ НА БЛУСА  
	4

	1.
	Определение.Два аспекта: блусът като най-устойчива художествено – песенна форма и блусът като хармонична схема. Изследователи и събирачи на блус. Класификация на блуса.
	

	2.
	Структура и анализ на блус схема. Структура на 12 тактова блус схема.Триделна структура А-Б-А1. Формулата „въпрос – отговор“ .Блусова мелодика. Пентатонична основа. Офбийтова ритмика. Анализ на типични музикални примери.
	

	III.
	ФОЛК-БЛУС /КЪНТРИ-БЛУС, РАНЕН БЛУС, АРХАИЧЕН БЛУС/  
	4

	1.
	Фолк – блус. Определение, исторически период, инструментариум, тематика, представители: Чарли Патън, Хенри Томас, Лед Бели, У.К.Хенди.
	

	2.
	Миграция. Пайни уудс и Буги-вуги. Джели Роул Мортън. Миграционни процеси.
	

	IV.
	КЛАСИЧЕСКИ БЛУС 
	10

	1.
	Определение, исторически период. Жените в блуса. Пътуващи трупи. Блус и шоу-бизнес. Представители: Гертруд  Ма Рейни, Беси Смит, Мейми Смит и др.
	

	2.
	Подем в звукозаписната индустрия. Представители: Папа Чарли Джексън, Блайнд Лемън Джеферсън. Певци от Атланта и Мемфис – Уили Мактел, Гюс Кенън, Роберт Уилкинс, Томи Джонсън и др.
	

	3.
	Градски блус. Голямата депресия. Пианисти, представители на стила  буги-вуги: Кау Кау Девънпорт, Крипъл Кларънс Лофтън, Лерой Кери и др.
	

	4.
	Блусът в Сейнт Луис и Чикаго. Представители: Биг Бил Брунзи, Лони Джонсън, Съни Бой Уйлямс, Мемфис Мини и др.
	

	5.
	Блусът на Юга. Специфични особености на района. Делта – блус , представители: Бука Уайт, Сън Хаус, Роберт Джонсън, Съни Бой Уйлямс и др.
	

	V.
	РИТЪМ ЕНД БЛУС 
	8 

	1.
	Раждането на ритъм енд блуса: 40-те и 50-те години. Същност, представители: Джон Лий Хукър, Мъди Уотърс и др.
	

	2.
	Следвоенен блус. Представители: Джо Търнър, Ти Боун Уокър, Джони Отис, Литъл Естер Филипс и др.  
	

	3.
	Новото лице на блуса. От блус към соул. Боби Бланд, Литъл Милтън, Джеймс Браун, Фреди Кинг, Хаулинг Улф, Бъди Гай, Б.Б. Кинг и др.
	

	
	РАЗДЕЛ   „ДЖАЗ“ 
	

	I.
	ДЖАЗ. ОПРЕДЕЛЕНИЕ. ВЪЗНИКВАНЕ.
	3

	1.
	Джаз: определение. Произход на думата „джаз“. Определение. Основни характеристики. Суингиране. Суингова нота. Практически упражнения за придобиване на суингово чувство.
	

	2.
	Джаз: основни източници. Географски и културни предпоставки за възникване на джаза. Историята на Ню Орлийнс. Източници на джаза – блус, рагтайм, американска менестрелна музика, маршовата музика от края на XIX, началото на XX –ти век, влияние на европейската класическа музика от началото на XX-ти век и европейската танцова музика края на XIX –ти , началото на XX-ти век.
	

	II.
	РАНЕН ДЖАЗ /АРХАИЧЕН,OLD TIME JAZZ/ 
	4

	1.
	Нюорлеански класически джазов стил. Стилова характеристика. Основни групи в комбо оркестъра. Инструментариум. Паралелна, колективна импровизация. Представители:  Джо Кинг Оливър, Луис Армстронг,  Джак Тигардън, Сидни Беше, Джони Додс,  Лони Джонсън, Беси Смит,  Етел Уотърс, Мейми Смит и др.  

/Забележка: Разделът „Джаз“ продължава да се изучава в X –ти клас/.
	

	
	Общ брой часове за специализирана професионална подготовка:
	36

	
	Общ брой часоаве за разширена поддготовка
	18

	
	Всичко часове за СПП и за разширена подготовка
	54

	
	X клас
	

	
	РАЗДЕЛ „ДЖАЗ“
	

	I.
	РАНЕН ДЖАЗ /OLD TIME JAZZ/. 
	4

	1.
	Чикагски джазов стил.Миграцията от юг към север.“River boats“ и джазовите музиканти. Формиране на джазови оркестри от бели музиканти. Възникване на диксиленд  оркестри. Представители: Бикс Байдърбеке, Лилиян Хардин, Луис Армстронг, Бени Гудман и др.
	

	2.
	Клавирни стилове на Олд тайм джаза. Барелхаус. Буги-вуги. Харлемски клавирен стил- свързващо звено между Олд тайм джаза и суинга. Представители: Джели Роул Мортън, Фатс Уолър, Кау Кау Девънпорт, Джеймс Джонсън и др.
	

	II.
	ЕПОХАТА НА СУИНГА  - 14  часа
	14

	1.
	Възникване.Историческа обстановка. Икономическата криза в Америка в началото на xx-ти век и отражението и върху развитието на джаза. Формиране  на големи оркестри.Терминът  „Суинг – понятие с две значения -  стил и епоха в развитието на джаза.
	

	2.
	Основни характеристики: Замяна на колективната импровизация с предварително замислени  инструментални сола. Малките комбо състави постепенно отстъпват място на големите оркестри и диригента има водеща роля. Репертоарът на оркестрите  се подготвя от аранжор, използват се партитури и оркестрирани обработки, музикантите са нотно грамотни. Оформяне на секциите в оркестъра. Мелодичната основа на стила се базира на популярни теми и мелодии. В хармонично отношение линеарните тенденции се заменят с акордово-хармонични. Забавно – танцувален характер на музиката, която се ползва с широка популярност.
	

	3.
	Представители: Диригенти: Флетчър Хендерсън, Дюк  Елингтън, Чик Уеб, Глен Милър, Бени Гудман, Каунт Бейзи, Каб Калоуей , Томи Дорси, Глен Милър и др.,тромпетисти: Рой Елдридж, Хари Джеймс, Кути Уйлямс и др., саксофонисти: Колман Хокинс, Джони Ходжес, Лестър  Йънг и др., кларинетисти: Бени Гудман, Арти Шоу и др.,пианисти: Ерол Гарнър, Арт Тейтъм, Нат Коул и др., Хуан Тизол  - тромбон, Джанго Райнхард – китара, Стефан Грапели – цигулка, Рон Картър – контрабас, Лайънъл Хемптън – вибрафон, Джийн Крупа – барабани , певци: Елла Фицджералд, Сара Воон, Били Холидей, Пеги Ли, Луис Армстронг, Нат Кинг Коул, Анита О’Дей , Мел Торме и др.
	

	4.
	Американска опера и мюзикъл. Творчеството на Джордж Гершуин.
	

	III.
	МОДЕРЕН  ДЖАЗ 
	18

	1.
	Поява и предпоставки.Време на възникване – идеите на „Minton’s  playhouse“. Главни действащи лица.
	

	2.
	Бибоп. Време на възникване. Характерни особености- революционна промяна, джазът става непопулярна музика. Представители: Чарли Паркър, Дизи Гилеспи, Оскар Питерсън, Майлс Дейвис, Джон Колтрейн и др.
	

	3.
	Прогресив джаз, / Симфоничен джаз/. Характерни особености. Време на възникване. Представители: оркестърът на Стен Кентън и др.
	

	4.
	Куул джаз /Студен джаз/.Време на възникване. Характерни особености- реакция срещу разгорещения, нервен бибоп. Представители: Майлс Дейвис, Телониус Мънк, Бил Евънс, Гил Евънс, Лени Тристано и др.
	

	5.
	Уест коуст джаз /Джазът на западния бряг/.Време на възникване. Характерни особености- поглед към европейската музика и барока. Представители: „Модърн джаз квартет“, Дейв Брубек, Пол Дезмънд и др.
	

	6.
	Афрокубан джаз. Време на възникване. Характерни особености- елементи от латиноамериканските танцови ритми  нахлуват в джаза. Приложение в големите оркестри. Представители.
	

	7.
	Португалско влияние в джаза. Време на възникване. Характерни особености. Самба и боса-нова – модерните ритми на 60-те години навлизат в джаза. Представители: Стен Гетс, Аструд Жилберто, Жоао  Жилберто, Антонио Карлос Жобим, Таня Мария,  Аирто Морейра и др.
	

	8.
	Хард  боп. Време на възникване. Характерни особености –реакция срещу нашествието на куул джаза, бибап на високо ниво,преплетен с танцувални елементи. Представители: Канънбол Адърли, Сони Ролинс, Фреди Хъбард, Арт Блейки, Хорас Силвър , Майлс Дейвис и др.
	

	9.
	Фрий джаз. Време на възникване. Характерни особености: равноправие на музикалните инструменти - няма солисти и акомпаниращи, отново предпочитание към малки състави, модално звучене, додекафония, свобода по отношение на структурата, хармонията и ритъма, използване на широк спектър от ефекти,стремеж към експериментиране, неконвенционалност, неспокоен дух, с гръб към комерсиализма. Представители: Орнет Колман, Джон Колтрейн, Майлс Дейвис, Сън Ра, Сесил Тейлър, Чарли Мингъс и др.

/Забележка: Разделът „Джаз“ продължава да се изучава в XI-ти клас/
	

	
	Общ брой:
	36

	
	
	

	
	XI клас
	

	
	РАЗДЕЛ „ДЖАЗ“
	

	I.
	МОДЕРЕН ДЖАЗ 
	6

	1.
	Джаз рок. Време на възникване. Характерни особености- поява на нов инструментариум, електрическите инструменти заменят акустичните, стремеж към по-агресивен звук, навлизане на нови ритми от рок музиката. Представители: Уейн Шортър, Чик Кърия,  Хърби Хенкок, Ал ди Меола, Джон Маклахлин, Джако Пасториус, Джо Завинул, Кийт Джарет, вокалната формация „Манхатън Трансфер“ и др.
	

	2.
	Фюжън. Време на възникване. Характерни особености – джаз с подчертано танцувален характер и модерен електронен саунд. Представители : Дейвид Самборн, Кени Джи, Стенли Кларк, Джордж Бенсън, Ал Жеро, Пат Матини и др.
	

	3.
	Етно джаз и Уърлд мюзик.Време на възникване. Характерни особености- приносът на малките народи и различните етноси. Представители: Пако де Лусия, Рави Шанкар, Трилог Гурту, Ян Гарбарек, Лакхми Шанкар и др. 
	

	II.
	ДЖАЗЪТ В ЕВРОПА И СВЕТА 
	4

	1.
	Европа забелязва джаза.Разпространение на джазовата музика в Европа, посредством грамофонните плочи и концерти на големите звезди на джаза. Джаз фестивали в Европа.Откриване на музикални учебни заведения за изучаване на джаз.  Популярни европейски джаз музиканти: Джанго Райнхард, Стефан Грапели, Жан Люк Понти, Нийлс Педерсен, Алберт Мангелсдорф, Мирослав Витоус, Урсула Дудияк, Татевик  Оганесян, Роберта Гамбарини и др.
	

	2.
	Джазът по света. Представители: Хироми Иехара  - Япония и др.
	

	3.
	Музиката- изкуство или стока.
	

	III.
	ДЖАЗЪТ В БЪЛГАРИЯ 
	8 

	1.
	Исторически преглед. Сформиране на първите  български джазови оркестри.
	

	2.
	Представители: Леа Иванова, Вили Казасян, формация „Бели,зелени, червени“, певците: Йелдъз Ибрахимова, Васил Петров, вокалните групи“Траяна“ и „Фолк Скат бенд“пианистите: Милчо Левиев, Марио Станчев, Антони Дончев, Ангел Заберски- син, Живко Петров, Теодосий Спасов - кавал, Иво Папазов - кларинет, Веселин Койчев  - китара, Симеон Щерев и Борислав Ясенов – флейта, Михаил Йосифов – тромпет, Христо Йоцов и Стоян Янкулов – Стунджи – барабани и др.
	

	
	РАЗДЕЛ „ПОПУЛЯРНА МУЗИКА“
	

	I.
	СЪЩНОСТ И ВЪЗНИКВАНЕ 
	3

	1.
	Същност на поп музиката – феноменът, рожба на XX-ти век. Възникване на термина. Концепция.
	

	2.
	Поп музиката и електронните медии. Исторически преглед на тяхното развитие и усъвършенстване: от появата на радиото до дигиталната ера.
	

	3.
	Основна цел - привличане на широка аудитория, посредством акцентиране  върху красивата форма, отколкото към смисленото съдържание, използване на готова продукция, отколкото живото изпълнение, търсене на рутинни практики, отколкото на нови пътища за развитие, превес на танцувалните ритми и лесно запомнящи се мелодии.
	

	4.
	Песента, като основен музикален носител в жанра. Същност - времетраене, еднотипна куплетна структура с повтарящ се рефрен, достъпна мелодия, използване на клиширани хармонични похвати на основата на западно-европейската мажоро-минорна ладова система.
	

	II.
	ИТАЛИАНСКА ПОПУЛЯРНА МУЗИКА 
	6

	1.
	Характерни особености. Мелодичност, на основата на неаполитанския и средиземноморския фолклор.
	

	2.
	Представители- кратка биография, популярни песни, отличия. Доменико Модуньо, Андриано Челантано, Джилиола Чинкуетти, Мина, Робертино Лоретти, Нада Маланима, Рита Павоне, Милва, Массимо Раниери, Пати Право, Джани Моранди, Тото Кутуньо, Литъл Тони, Ал Бано, Андреа Бочели и др.
	

	
	III.ФРЕНСКА ПОПУЛЯРНА МУЗИКА 
	6

	1.
	Характерни особености- шансонът е представителна музикална форма, текста има водеща роля.
	

	2.
	Представители: кратка биография, популярни заглавия на песни, отличия. Едит Пиаф, Шарл Азнавур, Жозефин Бекер, Жилбер Беко, Далида, Енрико Масиас, Жак Брел, Салваторе Адамо, Клод Франсоа, Жо Дасен, Мирей Матио, Демис Русос, Патрисия Каас и др.
	

	
	IV.АНГЛИЙСКА ПОПУЛЯРНА МУЗИКА 
	5

	1.
	Характерни особености – формира се на базата на американския блус, фолк и рок енд рол от 50-те години.
	

	2.
	Представители: биография, песни, отличия. Лони Донеган, Клиф Ричард, Том Джоунс, Енгелберт Хъмпардинг, Шърли Беси, Дъсти Спрингфийлд, Елтън Джон и др.
	

	
	V.ПОПУЛЯРНАТА МУЗИКА В ГЕРМАНИЯ
	2

	1.
	Характерни особености – шлагерът е основен песенен жанр, базиран на двата основни ритъма – полка и валс.
	

	2.
	Представители – биография, заглавия на песни, отличия. „Бони М“, „Иръпшън“, „Модърн токинг“ и др.
	

	
	VI.ПОП МУЗИКАТА В ШВЕЦИЯ 
	3

	1.
	Характерни особености – успешни износители на поп музика, продукцията е предимно на английски език.
	

	2.
	Представители- биография, песни, отличия. Квартет „АББА“, „Роксет“, „Ейс ъв бейс“, Нена Чери и др.
	

	
	VII.ИСПАНСКА И ПОРТУГАЛСКА ПОПУЛЯРНА МУЗИКА 
	2

	1.
	Характерни особености – в Испания поп музиката започва развитие по-късно - след режима на Франко. Португалско фадо.
	

	2.
	Представители: биография, най-популярни заглавия на песни, награди и отличия.Хулио Иглесиас, „Джипси кингс“,Енрике Иглесиас, Амалия Родригес, Дулсе Понтеш и др.
	

	
	VIII.ПОЛСКА И ЧЕШКА ПОПУЛЯРНА МУЗИКА 
	2

	1.
	Характерни особености – Полша в челния авангард на Европа в джаза, рока и популярната музика, фестивали за поп музика в Сопот, Варшава и др.
	

	2.
	Представители: биография, песни ,награди. Представители: Чеслав Ниемен, Марила Родович , Карел Гот и др.
	

	
	IX. ПОПУЛЯРНАТА МУЗИКА В РУСИЯ 
	6

	1.
	Характерни особености – историческа обстановка, терминът „Естрадна музика“, сформиране на големи естрадни оркестри.
	

	2.
	Представители: биография, известни  заглавия на песни, отличия. Представители: Лев Лещенко, Йосив Кобзон, София Рутару, Лайма Вайкуле, Алла Пугачова, Филип Киркоров и др.
	

	
	X. ПОПУЛЯРНАТА МУЗИКА В АМЕРИКА 
	7

	1.
	Характерни особености – културното наследство на Америка  е в основата на блуса, джаза и рока, 50-те години и рок енд рола, соул музиката на 60-те.
	

	2.
	Представители – кратка биография, известни заглавия на песни ,награди и отличия. Бил Хейли, Джери Лий Луис, Литъл Ричард, Чуби Чекър, Чък Бери,,Елвис Пресли, Тина Търнър, Франк Синатра, Бинг Кросби, Дийн Мартин, Тони Бенет, Барбара Стрейзънд, Лайза Минели, Кени Роджърс, Доли Партън, Бренда Лий, Шер, Стиви Уондър, Майкъл Джексън, Уитни Хюстън, Марая Кери, Майкъл Болтън, Кристина Агилера и др.
	

	
	XI. ПОПУЛЯРНАТА МУЗИКА В КАНАДА И АВСТРАЛИЯ 
	3

	1.
	Характерни особености – двуезична продукция на канадските поп изпълнители, музиката в Австралия обхваща разнородни стилове, близки до тези в САЩ и Великобритания.
	

	2.
	Представители- биография, творчество, награди. „Бий Джийз“, Джон Фарнъм, Селин Дион, Лара Фабиан, Брайън Адамс и др.
	

	
	XII. ЛАТИНОАМЕРИКАНСКА ПОПУЛЯРНА МУЗИКА 
	3

	1.
	Характерни особености – популярната музика на южния континент се формира на базата на характерните ритми за региона – самба, салса, ча-ча, танго, мамбо, боса-нова.
	

	2.
	Представители – биография, известни заглавия на песни, награди. Кармен Миранда, Тито Мади, „Каома“, Алехандро Фернандес, Талия, Марк Антъни, Дженифър Лопес, Глория Естефан, Рики Мартин  и др.
	

	
	XIII.ПОП МУЗИКАТА НА БАЛКАНИТЕ 
	6

	1.
	Характерни особености. Поради специфичното разположение - на границата на Европа и Азия в музикалната култура на Балканите проникват ориенталски ритми и мелодии. Формира се в две основни насоки :
- поп музика, която следва европейските музикални традиции и 
- поп музика, чиито корени са във фолклора /поп фолк/.
	

	2.
	Представители : Сърбия – Весна Змиянац, Драгана Миркович, Цеца Величкович, Фархета Живойнович /Лепа Брена/ и др. Македония – Тоше Проески, Гърция – Харис Алексиу, Йоргус Даларас, Василис Карас, Антипас, Ана Виши и др.,  Турция – Таркан,  Румъния – „О- Зон“, дует „Моранди“ и др.

/Забележка – разделът „Поп музика“ продължава да се изучава и в XII –ти клас.
	

	
	Общ брой:
	    72
	



	
	XII клас
	

	
	РАЗДЕЛ „ПОПУЛЯРНА МУЗИКА“
	

	I.
	ПОП МУЗИКАТА В БЪЛГАРИЯ – 10 часа
	10

	1.
	Характерни особености- исторически особености, старата градска песен, терминът „Естрадна музика“, сформиране на първите оркестри, конкурсът „Златният орфей“, първият български композитор на поп музика – Йосиф Цанков.
	

	2.
	Представители – биография, заглавия на песни, награди и отличия. Аспарух Лешников, Ахинора Куманова, Димитър Йосифов, Лиана Антонова, Ирина Чмихова, Георги Кордов, Маргарита Радинска,  Мими Николова, Маргрет Николова, Леа Иванова, Паша Христова, Лили Иванова, Емил Димитров, Йорданка Христова, Маргарита Хранова, Васил Найденов, Катя Филипова, Кичка Бодурова, Вили Кавалджиев, Орлин Горанов, Камелия Тодорова, Силвия Кацарова, Борис Годжунов, Борислав Грънчаров, Богдана Карадочева, Георги Христов, Нели Рангелова, братя Аргирови, Стефка Берова и Йордан Марчинков, Мими Иванова и Развигор Попов, Росица Кирилова, Петя Буюклиева и др.
	

	II.
	РАЗДЕЛ „ФИЛМОВА МУЗИКА“ 
	6

	1.
	Исторически предпоставки. Ерата на нямото кино, ролята на музиката в киното, първи опити. Чарли Чаплин и неговата музика.
	

	2.
	Композитори на филмова музика:  биография, творчество, терминът  „саундтрак“. Франсис Ле, Мишел Льогран, Нино Рота, Енио Мориконе, Микис Теодоракис, Вангелис, Ханс Цимер, Джеймс Хорнър, Джон Уйлямс и др.
	

	III.
	РАЗДЕЛ „РОК МУЗИКА“ 
	42

	1.
	ПОЯВА И ВРЕМЕ НА ВЪЗНИКВАНЕ                                              Предшественици- американският ритъм енд блус, рок енд рол и  приносът на Алан Фрийд, рок музиката и субкултурата, рокът като социално явление.
	2                                                

	2.
	РОКЪТ ВЪВ ВЕЛИКОБРИТАНИЯ – 6 часа                                                                                                        Бийт музика – определение. “Бийтълс“- новатори, „Ролингстонс“- блусари. Джо Кокър – ексцентричен соул, Гари Мур- лошото ирландско момче,   “Бед къмпани“ – блус-рок, „Дайър стрейтс“ и др.
	6

	3.
	ХАРД РОК  - 5 часа                                                                                                                                             Нов, агресивен звук, благодарение на бурната еволюция на електрическата техника. Рокът – музика с послания. Представители:       „Лед Дзепелин“, „Крийм“, „Дийп Пърпъл“, „Юрая Хийп“, „Уайт снейг“ Швеция- Ингви Малмстийн и др.
	5

	4.
	ХЕВИ МЕТЪЛ  - 4 часа                                                                                                                                     Масивен метален звук, липса на клавирни инструменти, експресивност, мелодичен метъл. Представители: „Скорпионс“, „Блек сабат“, „Назарет“, „Металика“, „АС/ДС“.
	4

	5.
	РОКЪТ В АМЕРИКА  - 4 часа                                                                                                                            Рок музиката срещу войната. Фестивалите в Монтерей- 1967 и Уудсток- 1969. Музика и дрога. Представители: Джанис Джоплин, Джими Хендрикс, “Кридънс клиъруотър ривайвъл“,  „Гранд фънк“, латинорок – Карлос Сантана и др.
	4

	6.
	ПРОГРЕСИВ РОК   - 5 часа                                                                                                                                      Наречен още симфоничен рок, арт рок. Усложняване на изразните средства и съдържанието. Представители: „Пинк Флоид“, „Канзас“,      „Алан Парсънс проджект“, „Дрийм тиатър“ и др.
	5

	7.
	ПОП РОК – 5 часа                                                                                                                                                 Предназначен за широка аудитория. Рецепти за успех, заимствани от поп музиката и шоу бизнеса. Представители: „Смоуки“, „Суит“, „Слейд“, Сузи Куатро, „Куйн“, „Рубетс“, „Ийгълз“, „Форинър“,“Чикаго“, Стинг, Италия – „Пух“, Джон Бон Джоуви и др.
	5

	8.
	ДРУГИ РАЗНОВИДНОСТИ НА РОКА – 2 часа                                                                                             Психеделик рок- свързан с движениета на хипитата – „Доорс“ и някой от песните на „Бийтълс“, „Пинк Флоид“ и др. Пънк рок- възниква като протест срещу традиционния мейнстрийм – „Аеросмит“. Алтернативен рок – „Нирвана“.
	2

	9.
	РОКЪТ В БИВШИТЕ СОЦИАЛИСТИЧЕСКИ СТРАНИ  - 3 часа                                                                   Елементи от европейския и американския рок и музикалната култура на съответната страна. Полша – „Червените китари“,  Унгария – „Омега“, Югославия – „Сребърни крила“, „Биело дугме“ , Русия -  „Веселите момчета“, „Земляни“, „Машина времени“ и др.
	3

	10.
	БГ РОК – 6 часа                                                                                                                                                 Исторически предпоставки и възникване.  Представители:“Бандараците“, „Златни струни“, „Сребърните гривни“, „Щурците“, „Тангра“, „Сигнал“, „Фактор“, „Диана експрес“, „Фоно експрес“, „ФСБ“, „Ахат“, „БТР“, Георги Минчев, Милена Славова, Васил Георгиев /Васко Кръпката/ и Подуене блус бенд и др.                                                                                                                                                                                                                                                                                                                
	6



 
 МЕТОДИЧЕСКА  ЛИТЕРАТУРА : 
1.“Джазът- история,  теория,  практика“  Янош  Гонда ,   Музика 1975
2.“Стилове в джаза“- Марк  Гридли ,  Музика 1982
3.“Джаз, анализи, аспекти“ – Андре  Азриел , Музика 1982 
4.“Звезди на джаза“ – Людмил Георгиев, Музика  1984
5.“ Избрани популярни джазови мелодии“ –Михаил  Симоненко, 1982
6.“История на блуса“ – Джайлс  Оукли,  Музика  1987
7.“How to play jazz“ – Jamey  Aebersold  U.S.A.  1992
8. “АБВ на поп музиката“ – Йордан Рупчев , Музика 1987
9. „Рок музиката“ -  превод Георги Бъчваров, Музика 1982
10. „Лейди пее блус“ – Били Холидей, Уилям Дъфти, Музика 1985
11. „Луис Армстронг“ – М. Джонс, Д. Чилтън, Музика 1983
12. „За джаза накратко“ – Саймън Адамс, Рива  2010
13. „Дюк Елингтън“ – Стенли Данс, Музика 1987
14. „Братко Рей“ – Рей Чарлз, Дейвид Риц, Музика 1989
15. „Елвис Пресли“ – Волфганг Тилгнер , Музика 1989
16. „Азнавур за Азнавур“ – автобиография, Музика 1982
17. „Едит Пиаф“ – Симон Берто , Музика 1982
18. „Едит Пиаф на бала на късмета“ – автобиография, Лабиринт 2014
19. „Жозефин Бекер“ – Ж. Бекер, Ж. Буйон, Музика1984
20. „Джон Ленън“- поезия, проза, интервюта, Народна култура 1986
21. „Наричаха ги Бийтълс“ – Антоний Арнаудов, Музика 1982
22. „Клептън“ – автобиография, Сиела 2008
23.  „Дийп Пърпъл“ – Янош Шебьок, Габор Капувари, Музика 1990
24. „Историята на Дийп Пърпъл“ – Дейв Томпсън, Прозорец  2007
25. „Рок и поп историята“ – Майкъл Хийтли, Прозорец 2008
26. „Срещи с имена от естрадата“ – Вера Грозева, Музика 1980
27. „Майкъл Джексън“ – превод Жана Гергинова, Музика 1990 
28. „Цялата история на Куин“ – Брайън Мей, Сиела 2016
29. „Лед Цепелин- Чукът на боговете“ – Стивън Дейвис, Махалото 2009
30. „Джон Бон Джоуви“ – Лора Джаксън, Еднорог 2014 
31. „Рок енд рол от тъмната страна на земята“  - Веселин Тодоров, Сиела 2007
32. „Фантастичното пътешествие на Уайт Снейг“ – Мартин Попов, Сиела 2007
33. „Легендите на естрадата“  изд. Ню Медия груп 2010
34. „ Тайните на естрадата – Генко Генов“,  Ню Медия груп 2007
35. „Една българска роза“ – Иван Георгиев, Ню Медия груп 2006

